Arnold Layne

Arnold Layne ir britu psihedēliskā roka grupas Pink Floyd singls. Dziesmu sarakstījis toreizējais līderis Sids Barets, tā ierakstīta tūlīt pēc ierakstu līguma noslēgšanas ar EMI Records. Lai gan dziesma nav iekļauta grupas debijas albumā The Piper at the Gates of Dawn, tā ir sastopama vairākās izlasēs, ieskaitot Relics un Echoes: The Best of Pink Floyd.

Pink Floyd versija
Tematika
Dziesmas nosaukumā minētais vīrietis "Arnolds Leins" esot bijusi īsta persona. Viņš bijis transvestīts, kura galvenā nodarbe bijusi sieviešu veļas zagšana no veļas žāvētājiem. Rodžers Voterss ir teicis:

Mūzikas video
1967. gadā pieejams kļuva melnbalts video, ar visiem toreizējiem grupas dalībniekiem, kuri apģērba plastmasas manekenu, pirms "došanās pastaigā" uz pludmali. Vēlāk tika izlaists arī otrs videoklips. Tajā Pink Floyd bija redzami pastaigājamies; tas ir vienīgais materiāls, kurā redzams kā Barets šo dziesmu dzied.

Mūziķu sastāvs
Sids Barets - ģitāra un solovokāls
Rodžers Voterss - basģitāra
Riks Raits - ērģeles un vokāls
Niks Meisons - bungas un perkusijas

Deivida Gilmora versija

Deivids Gilmors, savas On an Island koncerttūres laikā, šo dziesmu, ar Rika Raita solovokālu, negaidīti pievienoja koncerta programmai Amerikas tūres beigās.

2006. gada 26. decembrī tika izdots singls ar divām šīs dziesmas versijām - vienu dziedāja Deivids Bovijs, bet otru jau minētais Riks Raits.

Mūziķu sastāvs
Deivids Gilmors - Elektriskā ģitāra un bekvokāls
Riks Raits - Ērģeles, bekvokāls (1. versija), solovokāls (2. versija)
Džons Karins - Taustiņinstrumenti, bekvokāls
Fils Manzanera - Ģitāra, bekvokāls
Stīvs DiStanislao - Bungas
Gajs Prets - Basģitāra, bekvokāls

2007. gada Pink Floyd versija
2007. gada 10. maijā astoņdesmito un deviņdesmito gadu modeļa Pink Floyd (Deivids Gilmors, Riks Raits, Niks Meisons) izpildīja šo dziesmu Sida Bareta piemiņas koncertā The Madcaps Last Laugh, kuru organizēja dziesmas oriģinālās vesijas producents Džo Boids. Koncerta beigās viņi šo dziesmu spēlēja kā pārsteiguma viesi, Riks Raits izpildīja solovokālu.

Kategorija:Pink Floyd
Kategorija:Pink Floyd singli
Kategorija:1967. gada singli
Kategorija:Psihedēliskā roka dziesmas

it:Arnold Layne/Candy and a Currant Bun#Arnold Layne